open-index/open-wikipedia-markdown huggingface dataset:
سلوى رشدان

**سلوى رُشدان** (مزيودة ف 1986 ف مراكش) عالمة و باحتة مغريبية ف مجال لبيئة و الديناميكية ديال التنوع لبيولوجي، خدّامة دابا ف وكالة لفضاء لميريكانية نازا.

## حياتها
دوّزات رُشدان قرايتها كاملة ف مراكش، و خدات لباك من ليسي قاضي عياض ف 2003. ف 2006، خدات ليصونص ف لبيئة من جامعة لقاضي عياض. جات اللولة ف ماسطر ديال "لبيئة و ديناميكية التنوع لبيولوجي". كملات قرايتها ب الدوكتورا ب "أبحات على إمكانية تأقلم لقيطاع لفيلاحي و لأنضمة لبيئية معا التبدال د لمناخ، ف إطار تشخيص لمخاطر ديالو و تحديد طرقان التعامل معاه، على ود لوصول ل إستراتيجية متكاملة، و برامج تنفيذية كاتسمح ب لحد من لأتار السلبية ديالها، و إعداد بدائل ممكنة على ود حماية الطاقات لإنتاجية و لإستفادة من لعوام لي كاطيح فيهم الشتا".

ولّات سلوى رشدان مركّزة بشكل كامل على لأبحات، و قدرات باش تشارك ف بزاف د لمؤتمرات عالمية ديال الصيونص، و ستافدات من بورس ديال عدد د لمنضمات بحال لأمم لمتحدة، لمنضمة لإسلامية ديال التربية و لعولوم و التقافة، و لهيئة لألمانية ديال التبادل التقافي. دارت مشروع ديال بحت علمي على ربط لعوامل لمناخية و لإجتماعية و لإقتصادية، على ود تعزيز لأمن د لماكلة ف لمغريب ف 20 عام الجاية. هاد لمشروع ختارتو لمنضمة الدولية ديال لبحت والتحليل و التدريب حول التغيرات المناخية، لي لمقر ديالها ف واشينطون، باش يكون من بين 24 مشروع (من أصل 220) لي تعطات ليهم منحة.

ف 2013، ملي كان ف عمرها 27 عام، بدات كاتخدم ف وكالة نازا لميريكانية.

رشدان عضوة ف نادي الصحافة لعلمية ف مراكش من 2003، و لإتحاد الدولي ديال الدراسات لعلمية د السكان. و هيّ متطوعة متخصصة ف لمنتزه لوطني ديال توبقال.

## مصادر

## مزاود
* لأبحات ديالها ف سيت Research Gate

تصنيف:زيادة 1986
تصنيف:أكاديميين مغاربا
تصنيف:ناس تزادو ف مراكش
سانت جونز

**سانت جونز** ولاّ **سان جونز** (بلينݣليزية: **Saint John's**) هي لعاصيما د أنتيݣوا وباربودا و أكبر مدينة فيها. جات ف الشمال لغربي د لجزيرة د أنتيݣوا و كاطّل على لبحر د لكاريبي. هي لمركز د لحكيم ف لبلاد من لوقت د لستيعمار ديالها ف 1632، و بقات هي لعاصيما تا مورا لإستقلال ف 1981.

تيسكنو ف سانت جونز كتر من 22.000 واحد، و فيها أكبر مرسا و أكبر مطار ف أنتيݣوا وباربودا.

## مصادر


تصنيف:أنتيݣوا وباربودا
تصنيف:عواصم ديال بلدان
تصنيف:تأسيسات د 1632 ف أمريكا الشمالية
حوكومة أخنوش تانية

**حوكومة أخنوش تانية** هي لحوكومة د لمملكة د لمغريب من 23 أكتوبر 2024، ف لولاية تشريعية حضاش د مجليس نواب.

## تشكيلة د لحوكومة

### رائيس لحوكومة

### لوزارا

### لوزارا لمنتدبين

### كُتاب دولة

## مصادر

تصنيف:السياسة د لمغريب
تصنيف:حوكومة د لمغريب
تصنيف:مقالات فيها مصدر و 3000 بايت
مدرسة

تصغير|220x220بك|بناية ديال مدراسة عصرية.
**المدرسة** ولا **السكويلة** هي واحد الفضاء تعليمي فيه كيتعلمو الدراري و الدريات مختلف العلوم، و كاتقسم القراية فيها لبزاف د المراحل بحال الإبتدائي و الإعدادي و الثانوي و كاتسمى بالدراسة الأولية و بزز من التلامذ يدوزو منها .

## التعليم المبزز
المدرسة تاتكون على حساب الدول إما مبززة ولا إختيارية و على واحد المدة زمنية مختالفة.

التدريس المبزز بقانون المدرسة الإبتدائية كيبدا عادة من لعمر د 6 سنين. خلال هاد المرحلة، كيتعلم الطفل الأساسيات ديال التعلام على ود لقراية و الكتابة و الحساب. المرحلة الإبتدائية مهمة ل الطفل، و كاتبني شخصيتو، و كاتحسّن مواهبو. لمدارس كيساهمو ف تطوير أفكار الطلاب و كيعاونوهم ف لفهم، و كايمساهمو حتى ف تطویر الحس ديال التحليل، و التعبير، و الملاحظة، و الإنتقاد.

المفهوم ديال جمع الطلاب معا بعضياتهم ف مكان محدد على ود التعلام، كان موجود من العصور الكلاسيكية القديمة. المدارس الرسمية تدارت من زمان اليونان القديمة. فاليونان القديمة كان مفهوم المدرسة مبني على النقاشات، و كانت المدارس ف ديك الفترة كاتسمى "أكاديمية".
[تصغير|300x300بك|مدرسة ديال الدراري الصغار ف [موريطانيا|موريتانيا. فيها كيكتبو لقرآن على لواح د لخشب.]]

### تاريخ التطور ديال المدرسة

* **لإمبراطورية العثمانية**: بورصة و أدرنة ولاو مراكز تعليمية مهمة ف العالم الإسلامي.
* **ف [[ؤروپا|أوروپا]] خلال [[لقرون لوسطانية|العصور الوسطى]]**: الغرض الرئيسي ديال المدارس كان تعليم اللاتينية، و بسباب هادشي كان تعليم متوسط، و بزاف ديال المدارس كانت مكوّنة من بيت وحدة كيقراو فيها سبعة د لمستويات ديال الدراري و الدريات.
* **المدارس الدينية ف [[ݣامبيا|ڭامبيا]]**: مدرسة لويلا، تشيناي، الهند، اللي كاتسيّرها الأبرشية الكاثوليكية ف المدارس المسيحية ديال لمسيحيين و لعبات دور محوري ف إنشاء المدارس لعصرية.
* **[[لهند|الهند]]**: فالهند القديمة، كانت المدارس الهندوسية التقليدية.
* المغرب: ف مدينة فاس تحديدا تّبنات أقدم جامعة ف العالم سنة 859م على يد فاطمة بنت محمد الفهري. و هي جامعة القرويين.

تصغير|مدرسة القاهرة سنة 1878م
تصغير

## مصادر


تصنيف:تعليم
هشام بنوزا

**هشام بنوزا** (تزاد ف 21 مارس 1991) هو كورور مغريبي د الپيكالات.

## مصادر

تصنيف:كورس د لپيكالات
تصنيف:رياضيين
تصنيف:زيادة 1991
عبدو شريف

**عبدو شريف** (مزيود ف 1971، توفى ف 8 مارس 2024) موغني مغريبي كانت كايتلقّب ب "لعندليب الجديد". سميتو لحقيقية **عبد الله التازي**.

## حياتو
تزاد عبد الله التازي ف الدارلبيضا ف عائلة فنية عريقة. عمّو هوّ عبد الوهاب أكومي، لي كان من روّاد لمزيكة لمغريبية. و التلميد ديالو كان محمد السعدي لي كان عضو مؤسس ف لفراقي د جيل جيلالة و ناس لغيوان.

ف 1999، غنّى عبدو شريف ف دار لؤپيرا لمصرية قدّام جمهور كبير لي كان كيبغي عبد الحليم حافظ (لملقّب ب "العندليب الأسمر")، و هاد النجاح خلا لمصريين يعتابروه لولد الشرعي ديال واد النيل، و تلقّب ب "العندليب الجديد". عبدو شريف كان متأتر ب عدد ديال لمشاهير ديال الطرب، بحال نيت عبد الحليم حافظ، لموغني لفرانساوي لأرميني شارل أزناڤور، و لموسيقي سليم الهلالي.

## أعمال ديالو
شارك عبدو شريف ف عدد ديال لأحدات لفنية لكبيرة، منها:
* فبراير 1997: مهرجان أوربيت د لأغنية لعربية  ف منتدى بيروت ().
* أبريل 1997: لحفل لختامي ديال مهرجان دبي السينمائي الدولي ().
* غشت 1997: لحفل لختامي ديال مهرجان أصيلة ().
* ماي 1999: حفل تكريم و تحية ل عبد الحليم حافظ ف دار لؤپيرا الخديوية ف القاهرة ().
* ماي 2002: لإحتفال مهرجان الربيع ف دار لؤپيرا الخديوية ف القاهرة ().
* فبراير 2003: قصيدة «عيد الحب» ف الجناح الملكي ف مركز بيال ف بيروت ().
* يوليوز 2004: حفل فتيتاح مهرجان القاهرة الدولي لفني ().
* يونيو 2005: حفل فتيتاح مهرجان البحر الأبيض المتوسط ف دار ؤپيرا سيد درويش ف لإسكندرية ().
* مارس 2007: حفل خيري ل صالح الجمعية لمغريبية ديال مكافحة لكونصير ف الدارلبيضا ().
* فبراير 2009: ريسيتال ف دار لؤپيرا الخديوية ف القاهرة ().
* يوليوز 2010: حفل تكريم و تحية ل عبد الحليم حافظ ف مهرجان بيت الدين ().
* يونيو 2012: حفل مشروع باب البحر (دبي - أبو ظبي).
* أكتوبر 2012: حفل فتيتاح جولة 2012 - 2013 الدارلبيضا ().
* مارس 2013: حفل تكريم و تحية ل عبد الحليم حافظ. جولة 2012 - 2013 مراكش ().
* ماي 2013: لحفل لختامي ديال جولة 2012 - 2013 الدارلبيضا ().
* فبراير 2016: حفل لمغريب ف عيد الحب على مسرح ميݣاراما الدارلبيضا ().
* نونبر 2016: حفل مهرجان لموسيقى لعربية لخمسة و عشرين ف دار لؤپيرا (حتيفال ب ليوبيل لفضي) ().
* أكتوبر 2017: حفل فتيتاح مهرجان مكناس الدورة الثانية ().

## تشريفات
* مارس 2004: توشيح ب وسام الصولجان د لفضة على ود التفاني ديالو ف مصلحة لخدمة لإجتماعية ().
* يوليوز 2005: وسام الريباب الدهبي ف مهرجان لفنون الشعبية ف قصر المؤتمرات ف مراكش ().

## مصادر

تصنيف:زيادة 1971
تصنيف:ناس تزادو ف الدار البيضا
تصنيف:وفيات 2024
تصنيف:ناس توفاو ف الدار البيضا
داڤيد بن باروخ كوهين أزوغ

**رابّي داڤيد بن باروخ كوهين أزوغ** ولا **بابا دودو** كان واحد من السادات د اليهود ف المغريب، كان معروف بالحكمة ديالو و خدمتو للناس. و هوّ لوالي الصالح اللخر من السلالة ديال كوهين أزوغ.

الضريح ديالو كاين فڤيلاج أغزو حدا ولاد برحيل شرڭ تارودانت. الضريخ د هاد الرابّي تايحجو ليه اليهود المغاربة فالهيلولة من ڭاع البلايص.
200px|تصغير|يسار|لإعلان د الموت د التساديك داڤيد بن باروخ ف جورنال ''la voix des communautés''
## حياتو
تزاد ربي داڤيد بن باروخ كوهين أزوغ فالربع اللخر د القرن التسعطاش  ففاميلة د الكاباليين اللي كانت موقرة بزاف فولاد برحيل و ف ڭاع جوايه سوس، و كان كيتعتابر من الناس المقدسين عند اليهود فجهة سوس ماسة. اليهود فهاد البلاصة عندهم تاريخ طويل مع المسلمين، حيت كانو عايشين مجموعين بتقاليد مشتاركة و جورة مزيانة.

مات الرابّي داڤيد ف 12 مارس 1953 و كانت هاد مصيبة كبيرة عند الطايفة اليهودية د تارودانت.

## مصادر

تصنيف:مغاربا يهود ف لقرن 20
تصنيف:وفيات 1953
تصنيف:ناس د ولاد برحيل
تصنيف:حاخامات مغاربا
تصنيف:زيادة ف لقرن 19
تصنيف:ناس توفاو ف تارودانت
تصنيف:مغاربا يهود ف لقرن 19
بريدج تاون

**بريدج تاون** ولاّ **بريدجطاون** (بلينݣليزية: **Bridgetown** - بلمعنا د *لمدينا د لقنطرا*) هي لعاصيما د باربادوص و أكبر مدينة فيها. جات ف لجنوب لغربي د لبلاد، و كاطّل على لبحر د لكاريبي. حيت لبلاد صغيرا ومافيهاش لمدون بزاف، لأغلبية د الناس ف باربادوص كيسمّيو لعاصيما غي "تاون" ولاّ "لمدينا".

تبنات بريدج تاون ف 1628 من لبحّارا لينݣليز اللي دخلو للمنطقة. تيسكنو فيها تقريبا 100.000 واحد، و فيها 10 ديال السفارات ديال بلدان. لمدينا لقديما ديالها و لحامية لعسكريا اللي تابعا ليها داخلين ف اللائحة د التراث العالمي د ليونيسكو من 2011.

## مصادر


تصنيف:باربادوص
تصنيف:عواصم ديال بلدان
ناساو

**ناساو** (بلينݣليزية: **Nassau**) هي لعاصيمة د باهاماس و أكبر مدينة فيها. جات ف الشمال لغربي د لجزيرة د نيو پروڤيدونس، و تيسكن فيها شويا كتر من 300.000 واحد. تأسسات ف 1670 من لينڭليزيين اللي جاو ل لمنطقة، و سمّاوها تشارلز تاون (لمدينة د تشارلز)، على سميت لماليك ديالهم ديال ديك لوقت، تشارلز التاني.

تعرفات ناساو ف التاريخ ب لقراصنة اللي كانو ساكنين فيها ف لقرن 18 (لقراصنة د لكاريبي)، و اللي دارو جمهورية ديالهم تما، بقات 5 سنين. دابا ناساو معروفة ب السياحة و التبحار، و تيمشيو ليها بزاف د لميريكانيين ل لعطلة حيت قريبة ليهم.

## مصادر


تصنيف:باهاماس
تصنيف:عواصم ديال بلدان
تصنيف:تأسيسات د عوام 1670 ف أمريكا الشمالية
عارف الحاج

**عارف هيثم العارف الحاج محمد** (تولد ف 28 ماي 2001 ف إربد) هو كوايري أردني تيلعب مع لمنتخب ديال لأردن و مع لفرقة ديال نادي لحسين د إربد.

## مصادر

تصنيف:ناس حيين
تصنيف:زيادة 2001
تصنيف:كوايري أردني
بيلموپان

**بيلموپان** (بلينݣليزية: **Belmopan**، بالصبليونية: **Belmopán**) هي لعاصيمة د بيليز و تالت أكبر مدينة فيها، من مورا لمدون د "بيليز سيتي" (اللي كانت عاصيمة تال 1970) و "سان إڭناسيو". جات ف لغرب د لبلاد، على لواد ديال بيليز. هي أصغر عاصيمة ف لأرض د لقارة د أميريكا، و وحدا من أصغر لعواصم ف لعالم. تيسكنو فيها شوية قل من 20.000 واحد.

بيلموپان مدينة جديدة، تبنات باش تكون عاصيمة و بدا لبني ديالها ف 1967. من مورا 3 سنين، ف 1970، ولاّت هي لعاصيمة د بيليز.

## مصادر


تصنيف:بيليز
تصنيف:عواصم ديال بلدان
كينݣسطون

**كينݣسطون** (بلينݣليزية: **Kingston**) هي لعاصيما د جامايكا و أكبر مدينة فيها. جات ف لجنوب الشرقي د لبلاد و كاطّل على لبحر د لكاريبي. تيسكنو فيها شويا كتر من 650.000 واحد، و هو اللي خليها تكون وحدا من أكبر لمدون ف لكاريبي، و أكبر مدينا كاتهضر فيها لينݣليزية جات ف لجنوب د ميريكان ف النص لغربي د لأرض.

تأسسات كينݣسطون ف 1692، و ولأّت هي لعاصيما د لمستعمرة د جامايكا ف 1872. بقات هي لعاصيما تا مور ما ستاقلات لبلاد من بريطانيا ف 1962.

كينݣسطون فيها جوج مطارات، واحد دولي و واحد محلي، و لكن تا واحد فيهم ما هو أكبر واحد ف لبلاد (جا ف مونطيڭو بي ف الشمال).

## مصادر


تصنيف:جامايكا
تصنيف:عواصم ديال بلدان
نتيخابات رياسية د لميريكان 2024

**النتيخابات الرياسية د لميريكان 2024** هيّ النتيخابات الرياسية نمرة 60 ف لميريكان، لي كاتّدار مرة كلّا 4 سنين. التصويت ديال الناخبين داز ف 5 نونبر 2024، و النتايج ديالها تعلنو النهار لي موراه، ب الرباح ديال دونالد طرامپ من لحيزب الجمهوري، ضد لمرشحة كامالا هاريس من لحيزب الديموقراطي، لي كانت نايبة الرئيس من 2021 تال لبدية د 2025.

ف اللول كان الرئيس دجو بايدن هوّ لي مرشح باش يعاود يتنتاخب على لحيزب الديموقراطي، ولايني بسباب لأداء ديالو الضعيف ف لمناضرة الرياسية د يونيو 2024، بزاف ولّاو خايفين بلي لعمر و لمشاكل الصحية ديالو ماغاديش يخليوه يكمّل مزيان، و ضغطو عليه باش يتنازل على الترشح. وخا رفض ف اللول، بايدن تخلى على الترشيح ف 21 يونيو، باش يكون تاني رئيس ميريكاني حالي كيدير هادشي من 1968، فاش ليندون دجونصون تنازل على الترشيح ل ولاية تانية. بايدن دعم النايبة د الرئيس كامالا هاريس باش تترشح على لحيزب الديموقراطي، و ولات لمرشحة الرسمية ف 5 غشت. هاريس ختارت تيم والتز، لعامل ديال ولاية مينيصوطا، باش يكون النايب ديالها.

دونالد طرامپ، لي كان سبق ليه كان رئيس د ميريكان، مابين 2017 و 2021، كان خسر قدام بايدن ف لإنتخابات الرياسية د ميريكان د 2020. ف الجمع لعام ديال لحيزب الجمهوري د 2024، تّختار مرشح على لحيزب معا النايب ديالو دجيمس ڤانس.

ف 6 نونبر 2024، تّعلن بلي طرامپ و ڤانس ربحو لإنتخابات، باش يكونو الرئيس نمرة 47 و نايب الرئيس نمرة 50 ديال لميريكان. و تلقّاو تهنئات من بزاف د السياسيين ف لعالم. غادي يبداو لمناصب ديالهم بشكل رسمي ف 20 يناير 2025.

## مصادر


تصنيف:2024
تصنيف:سياسة د الولايات المتاحدة د ميريكان
محمد لخصاصي

**محمد لخصاصي** (مزيود ف 1944 ف مراكش، توفى ف 22 غشت 2024 ف الرباط) هوّ سياسي و ديپلوماسي مغريبي. لخصاصي كان قيادي ف حيزب لإتحاد لإشتراكي، و كان شاد منصب ديال سفير د لمغريب ف سوريا.

## لكاريير

### لأكاديمية
لخصاصي كان أستاد جامعي ديال التاريخ ف جامعة محمد لخامس ف الرباط، و كان متخصص ف لعلاقات بين لمغريب و جزاير قبل لإستعمار لفرانساوي.

### السياسية
بدا محمد لخصاصي لكاريير السياسية ديالو ب منصب ديال لكاتب لعام د لإتحاد لوطني ديال الطالابا د لمغريب. تّحكم عليه بسباب هادشي غيابياً ب لإعدام، معا بزاف د لمناضلين ليساريين. ف 20 غشت 1980، جاهم عفو ملكي. شد لخصاصي عدد د لمناصب لقيادية ف لإتحاد لإشتراكي د لقوات الشعبية، منها رئيس مؤتمر لحيزب، و كان نائب برلماني على مراكش عدد د لمرات.

كان لخصاصي ضمن جناح لفقيه لبصري، و كان مسؤول على راديو "مغرب الشعوب" ف ليبيا ف اللخر د الستينات. كان من بين لي تحاكمو مور أحدات مولاي بوعزة ف مارس 1973، ف مجموعة عمر دهكون.

### الديپلوماسية
ف 7 نونبر 2008 تعيّن لخصاصي سفير د لمغريب ف سوريا، و بقى ف هاد لمنصب تال 2012.

## مصادر

تصنيف:سياسي مغريبي
تصنيف:وفيات 2024
تصنيف:ناس توفاو ف الرباط
تصنيف:ناس تزادو ف مراكش
تصنيف:زيادة 1944
عتيق لولاني

**الإسعافات اللولانية** هي واحد العلاج طبي سريع و مؤقت اللي كيتدار ل إنسان أولا حيوان مريض ولا مضروب. الهدف هو لوصول ل أفضل حالة صحية ممكنة ب أدوات ولا مهارات علاجية بسيطة، حتى تجي المساعدة الطبية الكاملة. ف الغالب، الإسعافات اللولانية عبارة على خطوات طبية بسيطة ولكن ديما كتقدر تعتق حياة المضروب. الشخص اللي كيدير الإسعافات اللولانية ماشي بالضرورة يكون عندو مهارات ولا تقنيات طبية عالية، يكفيه التدرب على شوية ديال المهارات ب ستعمال دوزان بسيط.

## تاريخ د الإسعاف اللولاني
لفكرة د الإسعاف اللولاني بانت لمرة اللولة في أوروپا ف القرن 11 مع فرسان القديس يوحنا اللي كانو ف جيوش الحملات الصليبية، حيث كانو كيدربو لفراقي ديال الفرسان باش يعاونو لمجروحين فالمقاتلة. ولايني فكرة العناية بالمرضى والجرحى ف الحروب كانت موجودة ف حضارات شرقية بزاف قبل هاد الفترة ب قرون، و كان التمريض و الإسعاف من المهام الرئيسية ديال لعيالات ف فترات الحروب و المعارك.

## الأهداف تاع الإسعافات اللولانية
الهدف الأساسي ديال الإسعافات اللولانية هو منع لموت ولا التدهور و الإصابات الخطيرة. يمكن تلخيص لأهداف الرئيسية ديال الإسعافات اللولانية ف تلاتة د النقاط أساسية لي هي:

1. الحفاظ على حياتو

2. توقيف الضرر ولا الأذى، بحال إبعاد المريض من مصدر الخطر ولا بلاصت لكسيدا، و الضغط على الجروح باش نوقف النزيف.

3. تقوية الشفا من خلال توفير العلاج اللولاني ديال لإصابة

الحروب والصراعات المسلحة كان عندها الدور الكبير في تطوير مفهوم الإسعاف اللولاني، بحيت الحرب الأهلية لميريكانية خلات كلارا بارتون تنظم لمؤسسة لي ولات معروفة ب الصليب الحمر لميريكاني.

## الدوزان تاع الإسعافات اللولانية
تصغير|الصندوق ديال الإسعافات اللولانية، اللي الشوافر خاصو يشريوه.
الإحتفاظ ب فارماسي صغيرة ديال لإسعافات اللولانية في الدار ولّا الطوموبيل ولّا مكان الخدمة أمر مهم و ضروري. بعض الأدوات الأساسية اللي ينصح يكونو في الشكارة د الإسعاف سوا في الدار ولّا الطوموبيل، كتشمل:

## التوجيهات العامة
قبل ما يبدا لواحد ف عملبة الإنقاذ خاسو يدير هادشي:

البداية ب إسعاف الحالات اللي كتشكل خطر كبير بحال النزيف ولّا لحبيس ديال التنفس، ولّا ف لكسايد الكبيرة (وجود عدد كبير من المصابين) خاص يبدى ب فرز المصابين على حساب القانون المتبع ف البلاد (خطة الدولة ف التعامل مع لكسايد الكبيرة). مثلا كاينة الخطة البريطانية و الخطة لميريكانية ف التعامل مع لكسايد الكبيرة و كل خطة عندها إجراءاتها و تصنيفها.

خاص يتم لإستمرار ف المعاينة و الإسعاف حتى يوصل الطبيب ولّا حتى يوصل المصاب للسبيطار. ماخاصش يتّنقل المصاب من بلاصتو يلا كان ممكن يكونو عندو تهريسات ف السنسول ولّا القفص الصدري إلا فحالة كان خاص يتم إبعادو على الخطر و بشرط يتحط على حمالة مسرّحة.
فيشي:ISO_7010_E003_-_First_aid_sign.svg|شعار الإسعاف اللولاني على حساب نظام الآيزو
فيشي:Flag_of_the_Red_Cross.svg|شعار الصليب الحمر
فيشي:Flag_of_the_Red_Crescent.svg|شعار الهلال الحمر
فيشي:Star_of_life2.svg|شعار نجمة الحياة كاتخدّم ف لفارماسي
فيشي:Emblem_of_the_IFRC.svg|الحركة الدولية ديال الصليب الحمر و الهلال الحمر


## مصادر


تصنيف:تهلية شخصية
تصنيف:مقالات ب عناوين فيها نيولوجيزم
سيزار لويس دي مونطالبان

**سيزار لويس دي مونطالبان إي ماثاص** (مزيود ف 1 دجنبر 1876 ف سيپولڤيدا، توفى ف 5 فبراير 1971 ف طانجا) أركيولوجي صبليوني لي لخدمة ديالو مركّزة على لأركيولوجيا ديال شمال إفريقيا.

## حياتو
مونطالبان كان كيشارك ف التجمعات ديال قهاوي بحال دي لا لونا، فورنوص و پومبو. و كان معاشر معا ماريو روصو دي لونا. كان مغامير و مسكتشيف، و دار حفريات ف شمال إفريقيا بحال ف لمعلامة د مزورا. بعدما طرا لإنقلاب لعسكاري د يوليوز 1936، شدوه لإنقلابيين ف لحبس. بعدما خرج، بقى كيمارس لأركيولوجيا بشكل تانوي حتال فاش مات ف 1971 ف طانجا.

## مصادر

## بيبليوڭرافيا

* 
* 
* 
* 

تصنيف:ناس توفاو ف طانجا
تصنيف:سپانيا
تصنيف:وفيات 1971
تصنيف:زيادة 1876
فاطمة الجامعي لحبابي

**فاطمة الجامعي لحبابي** (مزيودة ف 16 مارس 1944، توفات ف 6 فبراير 2024) هي أديبة و أكاديمية مغريبية. و هي مرات لفيلسوف لمغريبي محمد عزيز لحبابي.

## حياتها
خدات فاطمة لحبابي ليصونس ف اللوغة لعربية و لأداب لعربي من جامعة محمد لخامس، و ف 1977 خدات ماسطر من كلية دار لعولوم ف جامعة لقاهرة. ف 1978، خدات دپلوم ف التوتيق لماكيني من مدراسة الصيونص د لإعلام ف الرباط. ف 1988، خدات دوكتورا د الدولة من الصوربون.

خدمات لحبابي ف التعليم التانوي مابين 1967 و 1970، و قرّات ف لمدراسة لوطنية د لإدارة ف الدزاير مابين 1971 و 1974، ف لمدراسة لمحمدية د لمهندسين، و ف لكليات د لأداب د الرباط و فاس. ولّات عضوة ف عدد ديال لهيئات التقافية، من بينها: "مجلس أمناء منتدى الفكر العربي" ف عومان، "المجلس العربي للطفولة" ف لقاهرة، مصر، "جمعية الفلسفة ف لمغريب، تيحاد كتاب لمغريب، "لمجلس التنفيذي للجواش الإفريقي" ف لقاهرة، و الجمعية لمغريبية لمستقبلية.

كانت فاطمة لحبابي رئيسة د التحرير ديال جوج مجلات هوما "دراسات فلسفية وأدبية" و "تكامل أصناف المعرفة"، و كانت عضوة ف التحرير ديال مجلة "الكتاب المغربي"، و عضوة مراسلة ديال مجلة "Mots".

## خدمتها

* «لغة أبي اعلاء المعري في رسالة الغفران»،(1988).
* «المغرب العربي في الخطاب الملكي من الاستقلال إلى قمة مراكش»، (1989).
* «تحليل معجمي-إحصائي ودلالي لخطب العرش للملك الحسن الثاني من 1961 إلى 1982».
* Avant projet d’un catalogue collectif automatique : monographies arabes conservés dans les bibliothèques marocains, Casablanca, imp. Najah El jadida, Casablanca , 1983.

**طرجمات:**

* «ابن خلدون معاصرا» (1974).

صدرات لحبابي كتوبا لي كاتضمّ خدمة ديال الندوات ف سلسلة "أبحاث وأعلام"، بحال كتوبا على عبد الله ڭنون، عبد لهادي بوطالب، أحمد بن شقرون، عبد الكريم غلاب، جامعة لقرويين، لمسرح لمغريبي، النضال لوطني لأداب لإفريقي، لبيئة و التنمية، و لعوامل اللاقتيصادية ف التنمية.

## مصادر

تصنيف:كتاتبيا مغاربا د لقرن 20
تصنيف:كاتيبات مغريبيات
تصنيف:وفيات 2024
تصنيف:زيادة 1944
ليستة د السفرا د لمغريب ف سوريا

هادي ليستة د السفرا لي متّلو لمغريب ف سوريا، من فاش بداو لعلاقات بين لمغريب و سوريا ف 1956.

## مصادر

تصنيف:ليستات
تصنيف:لعلاقات لبرانية د لمغريب
ميشيل پونزيك

**ميشيل پونزيك** (مزيود ف 11 مارس 1927 ف الرباط، توفى ف 25 أكتوبر 2010 ف پارون) هوّ توارخي و أركيولوجي فرانساوي. لخدمة ديالو مركّزة سيرتو على لأركيولوجيا ف لمغريب.

## حياتو

پونزيك قرا لفلسفة و لأداب ف الجامعة د الرباط.

## لخدمة

* *Lixus, le quartier des temples*, 1981
* *Recherches archéologiques à Tanger et dans sa région*, 1970
* *Nécropoles phéniciennes de la région de Tanger*, 1967
* *Les Lampes Romaines en Terre Cuite de la Maurétaine Tingitane*, Publications du Service des Antiquities du Maroc. fasc. 15, 1962
* *Aceite de oliva y salazones de pescado, factores geo-económicos de Betica y Tingitania*, 1988
* *Implantation rurale antique sur le Bas-Guadalquivir*, 1964

## مصادر

تصنيف:ناس تزادو ف الرباط
تصنيف:زيادة 1927
تصنيف:وفيات 2010
شركة طيسلا

**طيسلا** هي شركة ميريكانية كتصنع الطونوبيلات د الضو و كتهتم ب الطاقة المتجددة. تأسسات فـ 2003 من عند جوج مهندسين هوما مارتين إبيرهارد و مارك طارپينينڭ. ف 2004، نضمّ ليهم إيلون ماسك، اللي هو واحد من أشهر الشخصيات فـ عالم التكنولوجيا و لي ولّا مستتمر و رئيس مجلس لإدارة ديال الشركة. السمية ديال الشركة جاية من العالم و المخترع نيكولا تيسلا، اللي ساهم ف تطوير تقنيات الطاقة د التريسينتي.

ف 2008، بدات الشركة كاتنتج أول موضيل ديالها لي هوّ طونوبيلة د السپور رودستر. تبعاتو موضيل S ف 2012، موضيل X ف 2015، موضيل 3 ف 2017، موضيل Y ف 2020، كاميو طيسلا سيمي ف 2022، و السايبر كاميو ف 2023. ف يونيو 2021، ولّات طيسلا موضيل 3 أول طونوبيلة د التريسينتي ف التاريخ كايتباعو منها كتر من مليون وحدة. ف 2023، لموضيل Y ولّا أكتر نوع د لمركوب ب 4 د الروايض تباع ف لعالم كامل.

## تاريخ تأسيس الشركة

تأسسات طيسلا ف ولاية كاليفورنيا، و بداو ف اللول ب تطوير طونوبيلة د التريسينتي رياضية سموها "طيسلا رودستر". هاد الطونوبيلة خرجات فـ 2008 ونجحات بزاف ف السوق. من بعد، وسعات طيسلا من المنتجات ديالها و ولات كتصنع موضيلات خرة بحال "موضيل S" و"موضيل X" و"موضيل 3" و"موضيل Y".

## الإبتكارات التكنولوجية

طيسلا معروفة ب الإبتكارات ديالها ف مجال لباتريات، حيث طورت باتريات قوية ل تخزين الطاقة. و كاين عندهم نظام الصوڭان الداتي (Autopilot) اللي كيخلي الطونوبيلات تصوڭ راسها ف بعض الظروف بلا ما يحتاج تدخل بشري. هاد التكنولوجيا كتعتبر من بين الأكثر تطور ف السوق.

## الطاقة المستدامة

بالإضافة للطونوبيلات د الضو، طيسلا كتخدم حتى ف مجال الطاقة المتجددة، حيث كتوفر منتوجات بحال لپانوات الشمسية و نظام تخزين الطاقة "Powerwall". الهدف ديال طيسلا هو تقليل الإعتماد على لفيول لأحفوري و تعزيز تخدام الطاقة النقية.

## السوق والتوسع

طيسلا حققات نجاح كبير ف الأسواق العالمية، و بداو كيوسعو العمليات ديالهم باش يشملو بلدان كثيرة. الشركة كتكمل ف الإبتكار و تطوير التقنيات ديالها على ود تلبية حتياجات لمستهلكين و تحقيق لأهداف البيئية ديالهم.

## مصادر


تصنيف:شركة ميريكانية
تصنيف:شركة متعددة الجنسيات
تصنيف:إيلون ماسك
دجو روڭان

**دجوزيف دجيمس روڭان** (مزيود ف 11 غشت 1967) پوكاسطر، كوميدي و مومتيل ميريكاني. كان قبل موقدّيم ف التلفازة. هوّ مول لپودكاسط لمشهور التجربة ديال دجو روڭان The Joe Rogan Experience، لي كيناقش فيه لأحدات لي طارية، السياسة، الدين، لفلسفة، الصيونص، لفنون د لمقاتلة، و غيرها من لمواضيع، معا شخصيات مشهورة. كيتّعتابر من أشهر لپودكاسطات و من أكتر وحدين كيتشافو ف لعالم.

تزاد روڭان ف نيوارك، نيودجيرسي، و بدا لكاريير ديالو ف لكوميديا ف 1988 ف النواحي ديال بوسطن. بعدما تحوّل ل لوص أنجيليس ف 1994، سنى كونطرا معا ديزني، باش يشارك ف التمتيل ف عدد ديال لبرامج د التلفازة، بحال هاردبول، و نيوز راديو. ف 1997، بدا كيخدم معا UFC كا موعلّيق. ف عام 2000، خرّج أول عامال كوميدي خاص ديالو، ب عنوان "راني غادي نكون متّ شي نهار..." I'm Gonna Be Dead Someday. كان موضيف ديال برنامج "عامل د لخوف" Fear Factor مابين 2001 و 2006.

ف 2009، بدا روڭان لپودكاسط ديالو. ف 2015 كان ديجا ولّا من أنجح لپودكاسطات ف لعالم، ب لملاين ديال السمعات ل كلا حلقة. سپوتيفاي خدات لحقوق لحصرية ديال نشر لپودكاسط د روڭان ف 2020، ب قيمة ديال 200 مليون دولار ميريكاني. من ديك الساع، لمتابعين ديالو تزادو بزاف، و ف 2024 جدد لكونطرا معا سپوتيفاي ب 250 مليون دولار، و بلا حقوق حصرية.

## مصادر

تصنيف:ناس حيين
تصنيف:زيادة 1967
تصنيف:مومتيل ميريكاني
جاري

**الجاري** هو نوع من المعجنات كيدار بيه كاسكروط ولّا الفطور العجينة كتكون جارية ما بين العجينة ديال الشفنج ولّا البغرير؛ و كيتدهن بالزيت البلدية. هاد السمية معروفة عند ريافة خصوصا ديال منطقة مولاي دريس زرهون, و كيتشرب مع أتاي.

## مصادر

تصنيف:كوزينة د لمغريب
حسن أقصبي

**حسن أقصبي** (طانجا، 5 دجنبر 1934 - 14 نونبر 2024) كان كوايري مغريبي، من لكوايريا لمعروفين ڭاع ف التاريخ د لمغريب.

## مسيرتو

لعب حسن أقصبي خلال مسيرتو الاحترافية مع 4 ديال الأندية في سبعطاش موسم وسجل خلالها 184 هدف ضمن 317 ماتش. و فاز في موسم واحد بالكاس وفي موسم خور بالبطولة.

## مصادر

تصنيف:زيادة 1934
تصنيف:كوايري مغريبي
تصنيف:بيوغرافيا د رجال
تصنيف:ناس تزادو ف طانجا
تصنيف:وفيات 2024
تصنيف:مدريب مغريبي
تصنيف:ناس د طانجا
ساتياجيت راي

{**ساتياجيت راي** (ب لبنغالية: সত্যজিৎ রায়) تولد ف 2 ماي 1921 و توفى في 23 أبريل 1992. هو مخرج هندي من أصل بنغالي، كيتعتابر من أشهر لمخرجين فالهند وفالعالم. He is celebrated for works including *[[The Apu Trilogy]]* (1955–1959), الناس عرفاتو من خلال أفلام كبيرة بحال "لغنية د الطريق" و"لعدو د الشعب" و"صالون د لموسيقى" والفيلم لخراني ديالو "الزائر". مات راي نهار 23 أبريل 1992.

## حياتو الشخصية

### النشأة و التعليم ديالو
عائلة "ساتياجيت راي" كانت معروفة ف البلاد من قبل عشر جيال عل الأقل. جدو "أوبندكريشار راي تشودري" كان كاتب و رسام و فيلسوف و ناشر و عالم ف الفلك. زيد على هادشي كان زعيم ديني ديال حركة "براهمو ساماج". باه "سوكومار راي" (ولد أوبيندراكيشور)، كان شاعر و كاتب قصص مشهور و عندو قصائد كضحك معروفة ب اللغة البنغالية. و كانو ف العائلة حتى رسامين و نقاد. لمخرج "ساتياجيت راي" هو ولد "سوكومار" و مو "سوبرافا راي". تزاد ف مدينة كلكتا. ملي كان عندو غير 3 سنين، توفى ليه باه. وكان على مو "سوبرافا" تخدم باش تصرف على العائلة.

## مصادر


تصنيف:زيادة 1921
تصنيف:وفيات 1992
تصنيف:لهند
تادي پوݣاتشار

**تادي پوݣاتشار** (تزاد ف 21 شتنبر 1998 فجماعة كوميندا) هو كورور د الپيكالات سلوڤيني، بدا الكاريير د الإحتراف من 2019.
مختاص فالكورسات د المراحل ، بدا كايدير سميتو ف 2019 ملي تكلاصا الثالث على عمر عشرين عام فطواف السبليون.
تادي پوچاتشار هو النيميرو واحد فالكورس د الپيكالات من 2021 ل 2024.

## مصادر

تصنيف:كورس د لپيكالات
تصنيف:رياضيين
تصنيف:زيادة 1998
تصنيف:ناس حيين
ووت ڤان آرت

**ووت ڤان آرت** (تزاد ف 15 شتنبر 1994 ف هيرنتالز) هو كورور د الپيكالات بلجيكي، و كايلعب فالفرقة الهولندية جومبو-ڤيسما من 2019.
مختاص فالسيكلو-كروص، كان بطل العالم ثلاثة د المرات فهاد الرياضة ف 2016، 2017 و 2018. و كان بطل بلجيكا على الطريق ف عام 2021، بطل بلجيكا ضد الساعة ف عام 2019، 2020 و 2023، و ربح تسعا د المراحل من طواف فرانسا اللي ربح فيه نيت الكلاصمو بالنقاط و التيتر د السوپر كومباتيف ف 2022.

خدا ڤان آرت ربعة د الميداليات د النقرة فكورسات العالم على الطريق و عندو جوج الميداليات فالأولمپيات.

## مصادر

تصنيف:كورس د لپيكالات
تصنيف:رياضيين
تصنيف:زيادة 1994
تصنيف:ناس حيين
سعيد إدباعلي

**سعيد إدباعلي** (توفى ف 1 دجنبر 2024) سياسي مغريبي. كان عضو ف حيزب التقدم ؤ الشتيراكية و ف مجلس النواب على الصويرة من 2016 تال فاش توفّى.

توفى إدباعلي ف كلينيك ف الدارلبيضا، و تّدفن ف مقبرة جماعة سيدي حجاج واد حصار ف إقليم مديونة.

## لكاريير
كان إدباعلي عضو ف "لجنة القطاعات الإنتاجية" ف ولايتو لبرلمانية اللولة، من 2016 تال 2021، و ف "لجنة الداخلية والجماعات الترابية والسكنى وسياسة المدينة والشؤون الإدارية" ف ولايتو التانية. و كان عضو ف اللجنة لمركزية ديال حيزب التقدم و لإشتراكية.

## مصادر

تصنيف:ناس توفاو ف الدار البيضا
تصنيف:سياسي مغريبي
تصنيف:وفيات 2024
تصنيف:ناس د الصويرة
آيت المودن (إمكبين)

**آيت المودن** هو دوار جا ف لجماعة د آيت وادريم ف لإقليم د شتوكة آيت باها. تيسكن فيه قل من 100 واحد. تيحدّو من الشرق الدوار د تاكاذيرت، من لغرب انركي، من الشمال دوار تسيلا إمخيين، و من لجنوب إݣمضان.

آيت المودن فيه جمعية مدنية سميتها جمعية آيت المودن للتنمية المستدامة.

## مصادر

تصنيف:دوار ف لمغريب
تصنيف:دوار ف إقليم اشتوكة آيت باها
فكر نقدي

[تصغير|[سقراط، واحد من لفلاسفة لي أسسو لمفهوم ديال لفكر النقدي]]
**الفكر النقدي** هو القدرة على تحليل المعلومات و الأفكار بشكل عميق و منطقي، و نقدها باش نوصلو ل حقيقة الأمور و ناخدو قرارات مبنية على ساس متين. هو واحد من المهارات اللي كيعتابروها بزاف من الناس ضرورية ف حياتنا اليومية.

الفكر النقدي كايتطلب من لواحد باش ما يكونش مسدود ف أفكارو، و يقبل و يكون مستاعد يناقش الأفكار المختالفة و يشكك فيها. هادشي كيطلب شوية د الصبر و الفهم و القدرة على التساؤل و البحث المستامر.

كاينين بزاف ديال التقنيات اللي كتعاون ف تطوير الفكر النقدي، بحال القراية المكثفة، و تبادل الأفكار مع الناس الآخرين، و دراسة الأمور من زوايا مختالفة. مثلا، ملي كايشوف لواحد خبر أولا معلومة جديدة، خاصو تمشي يقلّب على المصادر ديالها، و يشوف واش هاد المصادر موثوقة ولا لا. و كذالك تقارن بين المصادر المختالفة باش يوصل ل واحد النتيجة اللي كتكون قريبة من الحقيقة.

لحياة اليومية عامرة بمواقف اللي كتطلب من لواحد يكون نقدي ف تفكيرو. مثلا، ملي كايشريو شي حاجة، كايشوف التقييمات ديال الناس اللي شراوها قبل، و كايقارنو بين المنتجات باش ياخدو أفضل قرار. و ف لخدمة، ملي لواحد كايكون عندو شي فكرة جديدة، كايناقشها مع صحابو ف لخدمة و كايتقبل النقد البناء باش يحسن من الفكرة ديالو.

الفكر النقدي كيعاون لواحد يكون شخص أفضل، و كيحميه من التقوليب و المعلومات المغلوطة، و كيخليه يكون واعي و مسؤول كتر ف قراراتو.

## مصادر

تصنيف:لفلسفة
تصنيف:مفاهيم جتيماعية
تصنيف:تخمام
تصنيف:تفكير نقدي
تصنيف:تقييم
روسو

**روسو** ولا **روزو** (بلينݣليزية: **Roseau**، بلكريول: **Wozo** - ووزو) هي لعاصيما د ضومينيكا و أكبر مدينة فيها. جات ف لجنوب لغربي د لبلاد و كاطّل على لبحر د لكاريبي. تيسكنو فيها تقريبا 15.000 واحد، و فيها أكبر مرسا ف لبلاد.

لأصل د السميا جاي من لفرانساويا من لوقت اللي ستعمرات فرانسا ديك لموطع. روزو بلفرانساوية تاتعني لقصب، اللي كان موجود بزاف تمّا ملّي جاو لفرانساويين.

## مصادر


تصنيف:دومينيكا
تصنيف:عواصم ديال بلدان
پيتر ساڭان

**پيتر ساڭان** (/ˈpɛtɛr ˈsaɡan/) , تزاد ف 26 يناير 1990 ف زيلينا , هو كورور د الپيكالات سلوڤاكي. كان تايتعتابر واحد من أفضل الكورورات فالعالم، وهو أول كورور ربح ثلاثة د الشومپونات د العالم على الطريق متابعين.

پيتر ساڭان هو الولد الرابع د واليديه لوبومير ساڭان و هيلينا ساڭانوڤا . عندو ختو سميتها دانييلا و جوج خوت سميتهم ميلان و جوراج ، اللي هو نيت عايد كورور د الپيكالات و بدا الكاريير ديالو قبل من پيتر . من 2010 كانو بجوج كايلعبو فنفس الفرقة . فصغرو كبراتو ختو دانييلا حيت واليديه كانو مقابلين الحانوت ديالهم .

فاللخر ديال يونيو 2024 لعب پيتر الكورس الپروفيسيونيل اللخر ديالو فطواف سلوڤاكيا . من بعد حبس الكاريير ديالو ف21 يوليوز .

## مصادر

تصنيف:كورس د لپيكالات
تصنيف:رياضيين
تصنيف:زيادة 1990
تصنيف:ناس حيين
بشار لأسد

**بشار لأسد** (مزيود ف 11 شتنبر 1965) سياسي و ضابط عسكاري سوري لي كان الرئيس نمرة 19 د سوريا من عام 2000 تال فاش طاح النظام ديالو ف 8 دجنبر 2024. لأسد كان لكوماندان ديال لقوّات د الجيش السوري، و لأمين لعام ديال حيزب لبعت لعربي لإشتراكي. هوّ ولد حافظ لأسد، لي كان رئيس د سوريا من 1971 تال 2000 فاش توفى.

ف التمانينات د لقرن 20 كان لأسد كمّل قرايتو باش يولي طبيب، و ف التسعينات كان خدام ف لندن كا طبيب د لعيون. ف 1994 خوه باسل لأسد توفى ف كسيدة ب الطونوبيل، و تعيّط ل بشّار باش يرجع ل سوريا و يولّي خليفة ديال بّاه. بشّار دخل ل لأكاديمية لعسكارية، و كان مكلّف ب لوصاية السورية على لبنان ف 1998. ف 17 يوليوز 2000 ولّا رئيس مور بّاه لي كان مات ف 10 يونيو.

بزاف د لأكاديميين و لمحللين كيوصفو لحكم ديال لأسد بلي كان ديكتاتورية شخصية، لي كانت حاكمة سوريا كا دولة بوليسية شمولية. النظام معروف عليه بلي دار بزاف د لخروقات د حقوق بنادم، و مارس قمع كبير ضد الشعب. وخا النظام ديال لأسد كان كيوصف راسو بلي راه علماني، بزاف د لمحللين السياسيين ڭالو بلي كان كيستاغل الصراعات الطائفية ل صالحو. بشار لأسد ورت قلدات د لحكم مبازين على عبادة الشخصية من عند بّاه حافظ لأسد، ولايني ماقدرش يخلق نفس لمفعول ديال لولاء و التبعية، و واجه مقاومة ضد لحكم ديالو. هادشي أدى ل بزاف د لأعضاء د النظام لقديم يستاقلّو ولّا يتحيّدو، و لمقربين من النظام ولّاو من الطائفة الشيعية لعلوية لي كاتنتامي ليها فاميلة لأسد. التحرير لإقتصادي لي دار لأسد ضعّف لإقتصاد السوري، زاد لفروقات الطبقية، و ركّز السلطة ف يدو و يد لأتباع ديالو ف دمشق، ف لوقت لي الساكنة لقروية ف سوريا، الطبقة د لعمّال، التجار و الناس د لبيزنيس و الصناعة، و تا لأعضاء لقدام د النظام، ولاو مهمّشين. التورة لي ناضت ف لبنان، من مور لإغتيال ديال رئيس لوزارا اللبناني رفيق لحريري، ضطرات لأسد باش يسالي لوصاية السورية على لبنان ف فبراير 2005.

ف 2011، بزاف د لبلدان و لهيئات دعاو لأسد باش يتخلى على لحكم، بعدما قمع لمضاهرات بشكل عنيف ف لأحدات ديال ربيع الشعوب لي أدّاو ل التورة السورية و لحرب لأهلية د سوريا. لحرب قتلات 580000 واحد، منهم 306000 علّ لقليلة ماشي مقاتلين. على حساب الريزو السوري د حقوق بنادم، كتر من 90% ديال لقتلى تسببو فيهم لقوّات ديال لأسد. لحكومة ديال لأسد رتاكبات عدد ديال الجرائم د لحرب ف لوقت ديال لحرب لأهلية، و لارمي ديالها دارت بزاف د لهجمات ب السلاح لكيماوي (منها مجزرة لغوطة ب ڭاز سارين ف 2013).

ف نونبر 2024، مجموعة ديال لمسلحين د لمعارضة دارو هجمات ضد النظام د لأسد. ف 8 دجنبر، دخلو ل دمشق، و بشار لأسد هرب ل روسيا، لي عطاتو اللجوء السياسي. هادشي أدى ل الطيحة ديال النظام د لأسد ف نفس النهار.

## مصادر


تصنيف:ناس حيين
تصنيف:زيادة 1965
تصنيف:سوريا
دماغ د ماطريوشكا

**الدماغ د ماطريوشكا** هو ميڭاقلدة فتيراضية لي عندها قوة حواسبية مڭضّرة بزاف، و كاتاخد الطاقة ديالها من كورة د ضايصون. لمفهوم قتارحو لكاتب لميريكاني روبرت ج. برادبوري ف 1997. كايتّعتابر الدماغ د ماطريوشكا موطور نجمي ديال لكلاص B، لي كايخدّم الطاقة ديال نجمة بشكل كامل. السمية ديال هاد لمفهوم موخودة من لمونيكات د ماطريوشكا الروسية. برادبوري خدّم هاد لمصطلح ف لأنطولوجيا "عام مليون: الصيونص ف لحد لبعيد ديال لمعرفة" *Year Million: Science at the Far Edge of Knowledge*.

## لمفهوم
تصغير|مونيكات د ماطريوشكا محطوطين حدا بعضياتهم
لمفهوم ديال الدماغ د ماطريوشكا جا من لفكرة ديال تخدام كورة د ضايصون باش تشارجي ؤرديناتور ب حجم نجمة. لكلمة د "ماطريوشكا" خداها برادبوري من مونيكات ماطريوشكا الروسية لي كاتكون كلا وحدة مخشية ف لخرة، كيما الدماغ د ماطريوشكا كيكون مبني على كورات ديال ضايصون وحدة وسط وحدة.
تصغير|تصور فني ديال دماغ د ماطريوشكا
لقلدة ديال الدماغ د ماطريوشكا كاتبدى من لكورة د ضايصون الدخلانية لي كاتاخد الطاقة نيشان من النجمة، و التحوسيب ديال الدماغ د ماطريوشكا كايطلق مقدار كبير بزاف ديال الصهد الضايع لي كاتخدّمو الطبقة التانية ديال لكورة د ضايصون و هيّ غادية. باش ماتضيعش الطاقة بزاف، خاص الطبقات يكونو متقاربين بزاف. الشروط و لموارد لمطلوبين باش يتصاوب دماغ د ماطريوشكا كيتجاوزو لقدرة ديال لحضارة لبشرية ديال دابا. برادبوري قدّر بلي لبشرية غادي تكون عندها لقدرة باش تصايب دماغ د ماطريوشكا ف جوايه عام 2250.

### الدماغ د جوپيتر
الدماغ د جوپيتر هوّ بحال الدماغ د ماطريوشكا ولايني على مستوى قل، حيت كيكون مبني على كوكب ماشي على نجمة، و لفعّالية ديالو قوى حيت السينيال كينتاقل فيه بشكل زربان كتر على الدماغ د ماطريوشكا. الدماغ د جوپيتر و ماطريوشكا يقدرو يتطلّبو لمصاوبة ديال مادة لكومپيوترونيوم لفتيراضية (لي تقدر تّصاوب ب تخدام طيكنولوجيا النانو) و لي فتيراضيا يقدر لواحد يصنع بيها مادة قابلة للبرماجة.

## تخدام
ف عدد ديال لكتابات لمستقبلية و ديال التعاويد لعلمي، كاينين شكال مختالفين ديال التخدام د الدماغ د ماطريوشكا:

* ف رواية أكسيليرانضو ديال تشارلز صطروص، بنادم ف لموستقبال كيبني دماغات د ماطريوشكا ب لمادة ديال لكواكب عطارد، ڤينوس، و لمريخ لي هرّسوهم بشكل كامل، باش يقادّو محاكية ديال عوالم ڤيرتوالية لي يقدرو يعيشو فيه الناس بعدما يأپلوديو لعقل ديالهم للؤرديناتور.
* ف رواية Godplayers ديالت لكاتب داميان برودريك كيڭول بلي الدماغ د ماطريوشكا يقدر يسمح ب محاكية أكوان كاملة ف لورديناتور.
* عالم لمستقبليات و لموفكّير لموربنادمي أنديرس صاندبيرڭ ف مقال ديالو ناقش النتائج ديال لحساب على ماكينة حواسبية مڭضرة بحال الدماغ د ماطريوشكا. لمقال نشراتو مؤسسة لأخلاقيات و الطيكنولوجيا الطالعة.

## مصادر

تصنيف:ميڭاقلدات
تصنيف:طيكنولوجيا فتيراضية
تصنيف:ؤرديناتور خيالي
تصنيف:مقالات ب عناوين فيها نيولوجيزم
كومپيوترونيوم

**لكومپيوترونيوم** هوّ واحد لماطيرييل فتيراضي لي قتارحوه جوج باحتين، نورمان مارڭولوس و طوماصو طوفولي من معهد إم أي تي ف 1991، باش يقدر يتخدم ف لمصاوبة ديال "مادة قابلة للبرماجة"، لي تقدر تتخدم ف صنع أي حاجة كيما كانت.

لمصطلح كيتخدّم تا ب معنى "توزيع ميتالي ديال لمادة لي يقدر يتستعمل ف لمصاوبة ديال ماكينة د التحوسيب". ف هاد السياق، لمصطلح مخدّم ف نفس لوقت باش يحيل ل توزيع نظري ميتالي ديال ماطيرييل فتيراضي لي يقدر يتصاوب ب النانوطيكنولوجيا، على لمستوى د لموليكيلات، الدرات، و لفرتيتات التحتدرية، و باش يحيل ل أحسن شكل ولّا توزيع ديال ماطيرييل معروف ديجا باش يتصاوب ؤرديناتور.

على حساب مقياس باروو  (ڤيرسيون مبدلة ديال مقياس كارداشيڤ )، لي صاوبو لفيزيسيان دجون باروو، و كيصنّف لحضارات لكونية لمفتارضة، يقدر لواحد يتخيّل بلي لحضارات ماكيتوسّعوش ب الضرورة ف لفضاء و ف لموارد، بل كيؤپتيميزيو لمجال و لموارد ديالهم، بحيت كيبنيو قلدات بحال الدماغ د ماطريوشكا، لي كيكونو على شكل طبقات مصاوبين من لكومپيوترونيوم ضايرين على نجمة.

ف لفيلم لوتائقي "لمتفردة راها قريبة: قصة حقيقية على لي جاي" *The Singularity Is Near: A True Story About the Future* لي خرج ف 2010، عالم لمستقبليات ريي كورزوايل ناقش لفكرة ديال موستقبال يولي فيه لكون عامر ب لكومپيوترونيوم. كورزوايل كيعتاقد بلي هاد لقضية تقدر تولي بصّح معا لبدية د لقرن 22، و تقدر تدار ب لمصيفطة ديال نانوبوتات ب زربة كبر من الزربة د الشعا، ولا ب تخدام محفّرات دودية *wormholes*.

زيادة على هادشي لمصطلح د لكومپيوترونيوم مخدّم بزاف ف لأعمال ديال التعاويد لعلمي.

## مصادر

تصنيف:طيكنولوجيا فتيراضية
تصنيف:ماطيرييل خيالي
تصنيف:ؤرديناتور خيالي
تصنيف:مقالات ب عناوين فيها نيولوجيزم
باس طير

**باس طير** (بلينݣليزية: **Basseterre**، بلكريول: **Basterre**) هي لعاصيما د سان كيتس ؤنيڤيس و أكبر مدينة فيها. جات ف لجنوب لغربي د لجزيرة د سان كيتس، و كاطّل على لبحر د لكاريبي. تيسكنو فيها تقريبا 17.000 واحد، و هي وحدا من أقدم لمدون د الشرق د لكاريبي.

لأصل د السميا جاي من لفرانساويا من لوقت اللي ستعمرات فرانسا ديك لموطع، و أسسات لمدينا ف 1627. باس طير تاتعني بلفرانساوية لأرض لهابطا، حيت جات ف بلاصة واطيا و كاطّل على لبحر.

## مصادر


تصنيف:سان كيتس ؤنيڤيس
تصنيف:عواصم ديال بلدان
تصنيف:تأسيسات د 1627 ف أمريكا الشمالية
الجامع الأموي ف دمشق

**جامع بني أمية الكبير**، لمعروف ب**الجامع الأموي**، هو الجامع اللي عطا الوليد بن عبد الملك لأمر باش يتبنا ف ديمشق، لعاصمة د سوريا. كيتعتبر الرابع فالأهمية بين المساجد الإسلامية من بعد الحرمين ديال مكة والمدينة والمسجد الأقصى، هو واحد من أفخم المساجد الإسلامية، ومن عجائب الإسلام السبعة ف لعالم.

بدا لبني د الجامع الأموي ف عام 705م على يد الوليد بن عبد الملك، اللي جاب صنّاع من الفرس والهنود، وحتى إمبراطور بيزنطة صيفط مية فنان يوناني باش يشاركوا فتزيينو. هاد الجامع خدى بزاف ديال المدح والوصف، خصوصا من الرحالة والمؤرخين والأدباء اللي زاروا دمشق عبر العصور. كانوا كيشكروا بزاف ف زواق سقف المسجد والجدران ديالو اللي عامرة بالفسيفساء الملونة، والرخام اللي تدار فالبني. ولكن هاد الزواق تطمس بزاف بناءً على فتاوى اللي قالت بلي ما تجوزش، حتى رجعوا يكتاشفوها ويصلحوها فعام 1928. المؤرخ فيليپ حتي قال عليها: "هاد الزينة كتمثل الصناعة الأهلية السورية، وماشي الفن اليوناني ولا البيزنطي."

## مصادر

تصنيف:سوريا
تصنيف:جوامع
تصنيف:تأسيسات د 715
ݣوكيش ضوماراجو

**ݣوكيش ضوماراجو** (من مواليد 29 ماي 2006) هو لعّاب شطرنج هندي. هو ثالث أصغر أستاذ كبير (ݣران ماسطر) فالتاريخ، وثالث أصغر لعّاب وصل لتصنيف 2700، وأصغر لاعب وصل لتصنيف 2750. هو بطل المرشحين الحالي وأصغر واحد فاز بها بعد ما ربح نسخة 2024 وجمع 9 نقاط من 14 ماتش. هاد الشي خلاه أصغر متحدي على لقب بطل العالم فالشطرنج.

## حياتو الشخصية
تولد ݣوكيش في عائلة من الطيلوڭو في 29 ماي 2006 في تشيناي، تاميل نادو جنوب الهند. أصل واليديه من منطقة دلتا جودافاري في ولاية أندرا پراديش. باه، الدكتور راجينيكانت، طبيب جراح ديال لودن والنيف والقرجوطة، والأم ديالو الدكتورة پادماڤاتي، عالمة ديال لميكروبيولوجيا.

## كاريير ديالو

### أول لقب دولي
ف 2015 حصل على لقب "ماستر مرشح" بعد ما ربح ف فئة تحت 9 سنين ف بطولة الشطرنج الآسيوية ديال لمدارس.

### تحقيق لقب ماستر دولي و ݣران ماستر
واصل التقدم بالزربة و ولّا "ماستر دولي" ف 2018 و "ݣران ماستر" ف 2019، وهو عندو 12 عام و7 شهور و17 يوم.

### أصغر بطل عالمي فالشطرنج
ݣوكيش بكى من الفرحة من بعد ما تأكد فوزه بلقب بطل العالم فالشطرنج وعمرو 18 عام، وتفوق على الأسطورة كاسپاروڤ. و احتفل مع لواليد ديالو وسط احتفالات كبيرة فالهند، وقال فمؤتمر صحفي أنه كان كيتمنى هاد اللحظة من 10 سنين. فوزو كيعتبر نقطة فارقة للهند اللي ولاّت قوة عظمى فالشطرنج، وتكلمو عليه العديد من الرياضيين الكبار بحال لعّاب الشطرنج ڤيسواناثان أناند و لعّاب لكريكيت ساشين تندولكار.

ݣوكيش ضوماراجو من الهند ولى أصغر بطل عالمي بلا منازع فالشطرنج الكلاسيكي من بعد ما فاز على دينݣ ليرين فالماتش النهائي اللي تدار فسنغافورة، و سالا ب النتيجة 7.5-6.5 لصالحو.

الماتش النهائي دخلوه اللعّابا و همّا متساويين فالنقاط، وكان كيبان بلي غادي يدخل فالجولات السريعة، ولكن ݣوكيش قدر يحسمو لصالحو بعدما ارتكب دينݣ خطأ.

## الجوائز

* 2023: أفضل لعّاب في العام من عند الاتحاد الآسيوي ديال الشطرنج.

## مصادر

تصنيف:لهند
تصنيف:شطرنج
تصنيف:زيادة 2006
تصنيف:ناس حيين
حيزب الله

**حيزب الله** هوّ حيزب سياسي إسلامي شيعي لبناني و جماعة مسلّحة شبه عسكارية. الجناح الشبه عسكاري ديال حيزب الله كيتسمى "مجلس الجهاد"، و الجناح السياسي ديالو هوّ "كتلة الوفاء للمقاومة" لي كاينة ف لبرلمان د لبنان. لقوة لعسكارية ديال حيزب الله تقدّرات ب لقوة ديال جيش متوسط لحجم ف جوايه 2016.

تأسس حيزب الله ف 1982 من عند فقها لبنانيين كا ستيجابة ل لإجتياح لإسرائيلي د لبنان. لحيزب ستلهم بزاف من التورة لإسلامية د 1979 ف إيران، و لموضيل ديال لحكم د آية الله روح الله خوميني، و عندو علاقات قوية معا النظام ف إيران. لمجموعة تدعمات ف اللول من عند 1500 مدرّيب من لحرس التوري لإسلامي لإيراني لي عاونو ف توحيد لفراقي الشيعية تحت اللواء ديال حيزب الله. ف 1985، حيزب الله خرّج بيان رسمي لي وضّح فيه لأهداف الرئيسية ديالو، لي منّها تحياد التأتير لغربي من لمنطقة، تدمير إسرائيل، لولاء للمرشد لأعلى ديال إيران، و تأسيس حكومة إسلامية متأترة ب الإديولوجيا ديال النظام لإيراني. لبيان ف نفس لوقت شدّد على لإستقلالية ديال لبنان ف لقرار و السيادة. ف التمانينات و التسعينات، تقاتل حيزب الله ضد إسرائيل و جيش لبنان الجنوبي لمسيحي، و النتيجة د هادشي كانت إنسحاب إسرائيل من الجنوب د لبنان ف عام 2000. لعب حيزب الله دور كبير ف حرب لبنان د 2006، و من بعد كان طاراف ف لحرب لأهلية ف سوريا من جيهت النظام ديال لأسد ضد لمعارضة السورية.

ف 2009، جدّد حيزب الله لبيان ديالو باش يعارض الطائفية السياسية، يتقرّب من لحاراكات لي ماشي إسلامية، و يدعو ل حكومة ديال لوحدة لوطنية. من جيهت السياسة لبرّانية، ماتبدّلوش لمواقف ديال حيزب الله لي بقى كيعتابر السطراتيجيات ديال لميريكان و الدور ديال إسرائيل محاولات ديال إحتلال لمنطقة.

من التسعينات د لقرن 20، ولّا حيزب الله قوة سياسية كبيرة ف لبنان. لمجموعة كاتسيّر ريزو كبير ديال لخدمات لإجتماعية، منها مدارس و سبيطارات، زيادة على لقناة لفضائية المنار. كتلة الوفاء للمقاومة لي تابعة ل حيزب الله عندها 15 كرسي ف لبرلمان اللبناني، شي لي كيخليه فاعل قوي ف السياسة د لبنان. من مور التفرڭيعات د لمرسى د بيروت ف 2020، تتّاهم حيزب الله ب وضع عراقيل ل محاولات محاسبة لمسؤولين، شي لي زاد طيّح الشعبية ديالهم. ف الصونداج ديال لباروميطر لعربي، 55% د اللبنانيين ڭالو بلي "ماعندهم تا شي تقة ف حيزب الله". وخا داكشي كاتبقى عندو شعبية كبيرة عند اللبنانيين الشيعيين.

وخا كانو دعوات من قرارات ديال مجلس لأمن ديال لأمم المتحدة باش يتحيّد السلاح ل حيزب الله، هاد اللخر زاد وسّع لقدرات لعسكارية ديالو. الجناح لعسكاري ديال حيزب الله دابا راه قوى من الجيش اللبناني، شي لي كيخليه واحد من أقوى لفاعلين ف لعالم من غير الدول. ف 2021، حسن نصر الله، الزعيم ديال حيزب الله ف داك لوقت، ڭال بلي عندهم 100.000 عسكري. حيزب الله يقدر يكون متورط ف عدد ديال لهجمات لكبيرة، منها شكوك بلي شارك ف لهجمة على السفارة د لميريكان ف بيروت ف 1983 و لهجمات على لقشلات لعسكارية ديال لميريكان و فرانسا ف بيروت ف نفس لعام. زيادة على لإغتيال ديال رفيق لحريري ف 2005، و عمليات خرين ديال التفرڭيع و لإختطاف. وخا كاينين أكاديميين كيعتابرو حيزب الله حاراكة د لمقاومة، كاينين كتر من 20 دولة كيعتابرو الجناح لعسكاري ديالو، ولّا ڭاع لحيزب كامل، جماعة إرهابية.

## مصادر


تصنيف:لبنان
تصنيف:تأسيسات د 1985 ف لبنان
صورة مصغرة

[تصغير|نمادج ديال تصاور مصغّرين لي مخدّمين ف ال[سيستيم د لفيشيات ديال ؤرديناتور]]
**الصورة المصغرة** (بلينݣليزية: Thumbnail) هي صورة صغيرة كتظهر حدا عنوان الڤيديو ف الصفحة الرئيسية أولا ف البحث ف يوتيوب و سيتات خرين ديال لڤيديوات. كتعتبر هاد الصورة من أهم الحوايج باش تجذب المشاهدين وتزيد ف التفاعل مع الڤيديوهات. الصورة المصغرة كتخدم كأداة تسويقية باش تجلب الإنتباه، وهادشي كيزيد من فرص النقر على الڤيديو وكيحسن نسبة المشاهدات.

## أهمية الصورة المصغرة

* **الانطباع الأول:** الصورة المصغرة هي أول حاجة كيشوفها المشاهد منين كيتصفح الڤيديوهات، وهادشي كيأثر بزاف ف قرارو باش ينقر على الڤيديو ولا لا.
* **التعبير على المحتوى:** الصورة المصغرة كتعكس محتوى الڤيديو بشكل مختصر وواضح، وكتبرز الجودة ديالو باش تساعد ف جذب الجمهور المستهدف.

## أفضل الطرق باش كاتصاوب صورة مصغرة ناجحة

# **اختيار صورة معبرة:** خاص الصورة تكون واضحة وكتعكس محتوى الڤيديو بشكل دقيق.
# **استعمال ألوان جذابة:** من الأفضل استعمال ألوان زاهية باش تجذب الانتباه، وتكون الألوان متناسقة مع هوية القناة ديالك.
# **إضافة نص مختصر وواضح:** تقدر تضيف نص صغير يوضح محتوى الڤيديو، وخصو يكون سهل الفهم وقراءتو.
# **إضافة وجوه معبرة:** الدراسات كتشير أن الصور لي فيها وجوه بشرية معبرة كيجلبو التفاعل بنسبة 38%.
# **التأكد من التوافق مع الأجهزة المختلفة:** خاص الصورة تكون واضحة وتبان مزيان على جميع الأجهزة، خصوصاً الهواتف المحمولة.

## الأدوات باش كاتصاوب الصور المصغرة

* **[[فوطوشوپ]] (Photoshop):** واحد من أقوى البرامج الإحترافية لتصميم الصور المصغرة. فوتوشوب كيعطي إمكانيات كبيرة باش يصاوب لواحد صور مصغرة دقيقة ومتقونة باستخدام أدوات متقدمة مثل التلاعب بالصور، تعديل الألوان، وإضافة تأثيرات خاصة.

* **[[كانڤا]] (Canva):** منصة تصميم مجانية فيها قوالب جاهزة باش تصاوب الصور المصغرة بسهولة.

## مصادر

تصنيف:طيكنولوجيا د لمعلومات و التواصل
تصنيف:ديزاين ڭرافي
حسن نصر الله

**حسن نصر الله** (مزيود ف 28 نونبر 1959، توفى ف 27 شتنبر 2024) كان فقيه شيعي و سياسي لبناني، لي كان تالت واحد شد لمنصب ديال لأمين لعام ديال حيزب الله، من 1992 تال لإغتيال ديالو ف 2024.

تزاد حسن نصر الله ف الضواحي ديال بيروت ف فاميلة شيعية، و كمّل قرايتو ف مدينة صور. تماك نضمّ واحد لمدة ل حاراكة أمال (ب )، و من بعد قرا ف واحد لمدراسة شيعية ف مدينة بعلبك. قرا و قرّا موراها ف مدراسة تابعة ل نفس لحاراكة. نضمّ نصر الله ل حيزب الله فاش تكوّن لمرة اللولة باش يقاوم إسرائيل ف لغزو ديالها ل لبنان ف 1982. مشى واحد لمدة يدير دراسات دينية ف إيران، و فاش رجع ولّا لأمين لعام ديال حيزب الله، بعدما تغتال لي كان سابقو عباس لموساوي ف غارة جوية إسرائيلية ف 1992.

تحت لقيادة ديال نصر الله، حصل حيزب الله على صوارخ بعيدة لمدى، لي جعلاتو قادر يضرب شمال إسرائيل. بعدما تكبّدات إسرائيل خسائر كبيرة ف لأرواح بعد 18 عام ديال لإحتلال، ضطرات تتراجع من جنوب لبنان ف عام 2000، شي لي طلّع الشعبية ديال حسن نصر الله ف منطقة الشرق لأوسط، و لمكانة ديالو ف لبنان. حيزب الله صقل الصورة لإعلامية ديال نصر الله كا قايد عندو كاريزم كبير، ولايني هاد الصورة ضعافت معا لوقت.

ف لحرب لأهلية السورية، حيزب الله حارب معا النظام السوري ضد لمعارضة لي نصر الله عتابرهم "إسلاميين متطرفين". نصر الله دعم "محور لمقاومة"، لي هو تحالف ماشي رسمي ديال الجماعات لي كاتدعمها إيران ضد إسرائيل و لميريكان. من مور لمطايفة د غزة و إسرائيل د أكتوبر 2023، حيزب الله دخل ف حرب معا إسرائيل. ف 27 شتنبر 2024، دارت إسرائيل غارة جوية على لمقر ديال حيزب الله لي تّقتل فيها حسن نصر الله.

## مصادر

تصنيف:وفيات 2024
تصنيف:زيادة 1960
تصنيف:سياسي لبناني
كينݣسطاون

**كينݣسطاون** (بلينݣليزية: **Kingstown** - لمعنا ديالها: لمدينا د الماليك) هي لعاصيما د سانت ڤينسنت و لݣرونادين و أكبر مدينة فيها. جات ف لجنوب ڭاع د لجزيرة د سانت ڤينسنت، و كاطّل على لبحر د لكاريبي. تيسكنو فيها تقريبا 13.000 واحد، و فيها أكبر مرسا ف لبلاد.
## التاريخ ديالها
تأسسات كينݣسطاون ف 1722، من مستعمرين فرانساويين جاو لتمّا.

## مصادر


تصنيف:سانت ڤينسنت و لݣرونادين
تصنيف:عواصم ديال بلدان
تصنيف:تأسيسات د 1722 ف أمريكا الشمالية
كاستريس

**كاستريس** (بلينݣليزية: **Castries**) هي لعاصيما د سانط لوسيا و أكبر مدينة فيها. جات ف الشمال لغربي د لبلاد، و كاطّل على لبحر د لكاريبي. تيسكنو فيها تقريبا 34.000 واحد، و فيها لمقر ديال لمنضمة ديال لبلدان د الشرق د لكاريبي.

## مصادر


تصنيف:سانط لوسيا
تصنيف:عواصم ديال بلدان
تصنيف:تأسيسات د 1650 ف أمريكا الشمالية
سان سالڤادور

**سان سالڤادور** (بالصبليونية: **San Salvador**) هي لعاصيما د الصالڤادور و أكبر مدينة فيها. جات ف لوسط د لبلاد، ما بين لبركان د سان سالڤادور و الضاية د إيلوپانڭو. تيسكنو فيها تقريبا 1.6 مليون د الناس، و هو اللي مخليها تكون ما بين أكبر لمدون د أمريكا لوسطانية.

## التاريخ ديالها
سان سالڤادور مدينا قديما، كانو ساكنين فيها لقبايل د پيپيل، و لكن خواوها ف 1525 ملّي دخلوليها الصبليون. رحلات لمدينا جوج مرات بسباب لحروب، و دازو عليها زلازل (أكبر واحد كان ف 1854)، و تفرڭيعات ديال براكين (منها وحدا كبيرا ف 1917).

## مصادر


تصنيف:الصالڤادور
تصنيف:عواصم ديال بلدان
تصنيف:تأسيسات د 1525
محمد لخلفي

**محمد لخلفي** (مزيود ف 2 مارس 1937 ف الدارلبيضا، توفى ف 21 دجنبر 2024 ف نفس لمدينة) مومتيل مغريبي، لي كيتّعتابر من روّاد الجيل اللول ديال لمسرح لمغريبي.

## حياتو
لعب لخلفي ف أدوار مختالفة على خشبة لمسرح، و شارك ف بزاف د اللقاءَات و لعروض لفنية و لمسرحية. بان ف لمسرح لمرة اللولة ف 1957 ف مسرح لهواة معا الطيب الصديقي و أحمد الطيب لعلج، و غيرهم. ف 1959، أسس فرقة "المسرح الشعبي"، و من بعد فرقة "الفنان المتحدين"، لي قدّمات سبعة د لمسرحيات. أول وحدة كانت مسرحية "العائلة المثقفة"، لي بانت فيها ثريا جبران ف دور لبوطولة. كان من اللولين لي بانو ف التلفازة من فاش بدات ف الستينات د لقرن 20، و قدّم فيها فيلم بوليسي ب عنوان "التضحية"، و موراها مسلسل "بائعة الخبز".

شارك ف بزاف د لأعمال، منها فيلم "سكوت، اتجاه ممنوع" ديال لموخريج عبد الله الصباحي، و فيلم "هنا و لهيه" ديال محمد إسماعيل. زيادة على هادشي، شارك ف لمسلسل التاريخي ملوك الطوائف، و لعب دور فرد من عائلة بنزيري ف مسلسل لالة فاطمة لي نتجاتو دوزيم.

توفى محمد لخلفي ف دارو ف الدارلبيضا، بعدما كان دوّز شهراين ف السبيطار، و كان خرج منو ف 19 دجنبر.

## مصادر

تصنيف:زيادة 1937
تصنيف:مومتيلين ؤ مومتيلات د لمسرح مغاربا
تصنيف:ناس توفاو ف الدار البيضا
تصنيف:وفيات 2024
تصنيف:ناس تزادو ف الدار البيضا
پورت ؤف سپاين

**پورت ؤف سپاين** (بلينݣليزية: **Port of Spain** - لمرسا د صبانيا) هي لعاصيما د طرينيضاض ؤ طوباݣو و تالت أكبر مدينة فيها. جات ف الشمال لغربي د لجزيرة د طرينيضاض ، و تيسكنو فيها تقريبا 50.000 واحد. هي لعاصيما د لبلدان اللي دازو عليها من 1757 تال دابا (لإمبراطورية الصبليونية، ستيعمار لبريطاني، لفيديرالية د لهند لغربية، لجمهورية د طرينيضاض ؤ طوباݣو).

پورت ؤف سپاين فيها أكبر مرسا ف لبلاد، و أكبر بورصة ف لمنطقة د لكاريبي كاملا، و معروفا ب لمهرجان ديالها (لكارناڤال)، اللي تيكون كل عام ما بين اللخر د فبراير و اللّول د مارس.

## مصادر


تصنيف:طرينيضاض ؤ طوباݣو
تصنيف:عواصم ديال بلدان
جورج نورمان برنارد

**جورج نورمان برنارد** (بالنݣليزية: George Norman Barnard) (تولد نهار 23 دجنبر 1819 - ومات نهار 4 فبراير 1902) كان واحد المصور ميريكاني مشهور بتصاور ديال الحرب الأهلية الميريكانية.

## حياتو
تزاد برنارد ف كوڤنتري (كونيتيكت) فعائلة كتخدم ف الفلاحة. مات باه فعام 1826 وتربى عند العائلة ديالو ف مدينة قريبة. تزوج فعام 1843 ورحل لمدينة أوسويݣو ف نيويورك، تما بدا بالخدمة ف ؤطيل قبل ما يدخل لمجال التصوير.

## الخدمة ديالو
برنارد كان من أول ناس لي ستعملو تقنية الداݣيروتايب ف ميريكان. صور واحد الحريق مهم ف أوسويݣو فعام 1853، وهاد التصاور كيعتبروها المؤرخين من أول التصاور الإخبارية ف التاريخ.

### الحرب الأهلية
خدم برنارد كمصور رسمي ف الجيش مع الجنرال وليام شيرمان. كان كيصور التحصينات والقناطر والوثائق العسكرية. فعام 1866 نشر كتاب سميتو "مناظر مصورة من حملة شيرمان" (ب) فيه 61 صورة كتبين آثار الحرب.

## مصادر

تصنيف:مصورين ميريكانيين
تصنيف:زيادة 1819
تصنيف:وفيات 1902